Es presenten les Falleres Majors d'Alaquàs 2008
12/11/2007 18:14:00

# Es presenten les Falleres Majors d'Alaquàs 2008

*   12/11/2007 18:14:00
*   [Imprimir](#)
*   Compartir
*    https://www.alaquas.org/documento.asp?id\_do=10283

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10283%2F0&title=Ajuntament%20d%27Alaqu%C3%A0s.%20Premsa.Es%20presenten%20les%20Falleres%20Majors%20d%27Alaqu%C3%A0s%202008)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10283/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10283/10283_Form_4.jpg)](https://www.alaquas.org/ficheros/documentos/2007/2/10283/10283_Form_10.jpg "<a href='https://www.alaquas.org/ficheros/documentos/2007/2/10283/10283_Form_10.jpg' target=_blank><i class='fa fa-external-link' aria-hidden='true'></i>.Es presenten les Falleres Majors d'Alaquàs 2008</a>")

La música protagonitza l'acte d'exaltació de Juli Roselló Jiménez i Sara Morcillo Torralba, les noves representants falleres d'Alaquàs

La modernitat i l'originalitat predominaren un any més en l'acte preparat per Junta Local Fallera d'Alaquàs per a celebrar la Presentació de les Falleres Majors d'Alaquàs per al 2008. L'espectacle musical "La ciudad de Rainbow" interpretat pel grup d'espectacles musicals de la comissió fallera Maestro Serrano d'Aldaia i de la falla Lepanto de San Antonio de Benagéber, va servir de posada en escena per a donar a conèixer en públic a les màximes representants falleres de la ciutat: Juli Roselló Jiménez, Fallera Major i Sara Morcillo Torralba, Fallera Major Infantil.

L'acte de Presentació, que va tindre lloc a l'Auditori Nou, va començar amb la desfilada de les components de les Corts d'Honor. A continuació, i conduït per l'espectacle musical, van fer entrada, acompanyades per l'Alcalde d'Alaquàs, Jorge Alarte i la Regidora de Festes, Isabel Mondéjar, les Falleres Majors d'Alaquàs, a les que l'Alcalde va imposar la banda que les acredita com a màximes representants. La Regidora a continuació les va obsequiar amb la Joia d'Alaquàs, insígnia especialment creada per Junta Local Fallera d'Alaquàs per a totes les xiquetes i joves components de l'entitat.

En el torn de les felicitacions, el primer va ser l'Alcalde d'Alaquàs, que després de donar-los l'enhorabona les va obsequiar amb una poesia. Van pujar a continuació tots els components de la Comissió de Junta Local, les Falleres Majors del 2007 així com les onze comissions falleres de la ciutat, algunes associacions locals i les Juntes Locals Falleres visitants.